**Katona Zsoltné** Ikt.sz.: 95-23/2021.

**óvodavezető asszony részére**

**Fénysugár Katolikus Óvoda**

**6723 Szeged, Hóbiárt basa u. 30.**

***Tárgy: Fenntartói értékelés a Fénysugár Katolikus Óvoda (6723 Szeged, Hóbiárt basa u. 30.) nevelési, oktatási munkájáról (2020/2021. tanév).***

Az óvoda a fenntartó részére megküldte a nevelési értekezletről szóló jegyzőkönyvet és a 2020/2021. nevelési év évvégi beszámolóját melyben a pedagógiai program végrehajtását és az intézményben folyó szakmai munka eredményességét értékelték az intézmény pedagógusai.

A nevelési év során a fenntartó ellenőrizte az intézmény szakmai munkáját (KIR, munkaterv, félévi értekezlet jegyzőkönyve, vezetővel folytatott beszélgetésekre építve) és elemezte, értékelte az óvoda év végi beszámolóját.

Az intézmény a Szeged, Hóbiárt basa utcai székhelyén kívül Szegeden az Avar u. 5. szám alatt telephellyel is rendelkezik.

***1. Az intézmény működésének törvényessége***

Az intézmény alapdokumentumai a vonatkozó hatályos jogszabályok szerint felülvizsgálatra kerültek a nevelési év során. Az alapító okirat és a pedagógiai program a jogszabályoknak megfelelően készült. Az intézmény rendelkezik a működéséhez szükséges szabályzatokkal, melyek a jogszabályokban foglaltaknak megfelelnek és tartalmazzák a szükséges legitimációkat.

Az intézmény továbbképzési programja és beiskolázási terve a jogszabályokban foglaltak szerint készült.

Az adatkezelés az ellátott gyermekek és az alkalmazottak esetében is megfelel a jogszabályoknak.

A csoportok szervezése a vonatkozó jogszabály alapján a fenntartó egyetértésével történt.

Az intézmény feladatellátásának személyi feltételei a 2020/2021. nevelési évben biztosítottak voltak.

A tárgyi feltételek jók, a nevelési év során teljes körű felújítás volt az intézményben és új konyha került kialakításra.

A 137/2018. (VII. 25.) Korm. rendelet alapján az intézmény az előző évben felülvizsgálta a pedagógiai programját. A fenntartó az átdolgozott pedagógiai programot jóváhagyta és 2020. szeptemberében a nevelő-oktató munka így kezdődött el.

Az intézmény megújította a házirendjét is az előző nevelési évben.

***2. A szakmai munka értékelése***

 Az éves beszámoló az intézmény működésének minden területén végzett munkájára kiterjedt. A pedagógiai programban és az éves munkatervben megfogalmazott célok és feladatok – a lehetőségek szerint – teljesültek.

***Az intézmény gyermek*** ***létszáma***

**a nevelési év elején 138 fő** (Hóbiárt basa u. 5 csoport 92 fő, Avar u. 2 csoporttal 46 fő)

**a tanév végén 143 fő** (Hóbiárt basa u. 5 csoport 97 fő, Avar u. 2 csoporttal 46 fő)

***Az intézmény pedagógus létszáma*** **15 fő, fejlesztő pedagógus 1 fő.**

Pedagógus minősítési eljárásban négy pedagógus vett részt a nevelési év során. Az eljárás tapasztalatai nagyon pozitívak voltak. 3 fő pedagógus Pedagógus II. fokozatba, 1 fő pedagógus pedig Pedagógus I. fokozatba került.

A koronavírus miatt az intézmény kiemelt feladatainak megvalósítása mérsékelten tudott megvalósulni a nevelési év során. Az óvoda mindkét feladatellátási helyén sor került az intézmény bezárására az Oktatási Hivatal által elrendelt rendkívüli szünet miatt.

2021. március 08-tól 2021. április 16-ig az óvodában rendkívüli szünet volt, de a szünet ideje alatt is az ügyeletet ellátták az intézményben.

A járványhelyzet enyhítésével lehetővé vált az óvodai ballagás megszervezése és az új konyha használatba adása is.

Az intézményben a csoportlátogatások a csoportok dokumentumainak ellenőrzése megtörtént, határidőre elkészültek az ellenőrzés dokumentumai.

Az óvoda épületeinek és udvarainak fertőtlenítése, takarítása a kontakt érintkezések szabályainak betartása megtörtént. Az újranyitás után az óvodai ballagás a nemzeti összetartás napjának megünneplése nagyon szép és sikeres volt és segített átélni az összetartás érzésének örömét

Az intézmény gyermekeinek fejlesztésén, gondozásán kívül a keresztény világnézetre nevelés, az egészséges életmódra nevelés, a gyermekek ismereteinek széleskörű gyarapítása kiemelt feladat volt a tanév során.

***3. Az intézmény gazdálkodása***

 Az intézmény rendelkezik a működéséhez szükséges feltételekkel. A gazdálkodás a vonatkozó jogszabályok szerint megfelelő, törvénytelenség nem áll fenn. Gazdálkodási tevékenységükről a pénzügyi beszámoló (mérleg, eredmény kimutatás, főkönyvi kivonatok) határidőre és a jogszabályoknak megfelelően elkészültek.

A jogszabályok szerint szükséges helyiségek rendelkezésre állnak, állapotuk megfelelő. Az ingatlanok egésze első látásra rendezett, jó benyomást kelt. (Sok fejlesztés történt az elmúlt években).

***4. Az intézmény vezetőjének értékelése***

 Az intézményi működést, a szakmai irányítást, a gazdálkodást, az intézményi dokumentumokat, valamint a tanulmányi eredményeket is figyelembe véve Katona Zsoltné óvoda vezető asszony szakszerűen, eredményesen, magas színvonalon vezeti az intézményét.

Megköszönöm az intézmény vezetésének, pedagógusainak és az alkalmazottaknak a 2020/2021. tanévben végzett áldozatos és eredményes munkáját. A pandémia ideje alatt végzett munkájukért, fáradozásukért külön is köszönetemet fejezem ki.

A következő tanévre is kívánok a munkájukhoz jó egészséget és sok türelmet!

Szeged, 2021. augusztus 31.

 Barabás Hunorné

 SzeGeKIF főigazgató